**OBRAZLOŽENJE PRORAČUNA GRADA OTOKA ZA 2024.GODINU**

U skladu s odredbama Zakona o proračunu koji se odnose na izradu proračuna, Upravni odjel za financije, gospodarstvo i poljoprivredu u suradnji s Upravnim odjelom za komunalno gospodarstvo i pravne polove te s Upravnim odjelom za društvene djelatnosti, samoupravu i opće poslove Grada Otoka, izradio je zajednički prijedlog Proračuna Grada Otoka za 2024. godinu.

**PRIHODI I PRIMICI**

Planirani prihodi i primici proračuna Grada Otoka za 2024.g. planirani su u iznosu od 5.766.991,00 eura.

**Grupa 61-Prihodi od poreza** planirani su u ukupnom iznosu od 845.586,00eura a sadrže poreze i prireze na dohodak( porez na dohodak po osnovi plaća, mirovina, od obrta, samostalnih zanimanja, zatim porez na dohodak od imovine i imovinskih prava, porez na dohodak od iznajmljivanja, od otuđenja imovine, na osnovi kamata na štednju, drugog dohotka, dohotka od kapitala), porez na imovinu (porez na kuće za odmor, na korištenje javne površine i porez na promet nekretnina) i porez na robu i usluge ( porezna potrošnju alkoholnii bezalkoholnih pića te porez na tvrtku), te ostale prihode.

**Grupa 63-pomoći iz inozemstva i od subjekata unutar općeg proračuna** u iznosu od 3.106.734,00 eura obuhvaćaju potpore iz državnog proračuna i pomoći od županijskog proračuna. U navedenim prihodima se nalaze tekuće i kapitalne pomoći.

Pomoći iz proračuna odnose se na tekuće pomoći od Ministarstva rada,mirovinskog sustava,obitelji i socijalne politike za financiranje rada dječjeg vrtića „Pupoljak“ te tekuća pomoć Ministarstva obrazovanja za sufinanciranje male škole u dječjem vrtiću „Pupoljak“.

Također se tu ubrajaju potpora za sadnju stabala sufunancirani iz Fonda za zaštitu okoliša.

Potpora Ministarstva turizma i sporta za nabavku opreme za Nk Otok.

Potpora Ministarstva regionalnog razvoja za izgradnja infrastrukture u poduzetničkoj zoni te potpora Ministarstva poljoprivrede za rekonstrukciju staza na groblju.

**Grupa 64- Prihodi od imovine** planirani su u ukupnom iznosu od 462.734,00 eura sastoje se od: prihoda za zakup državnog poljoprivrednog zemljišta, prihod od zakupa nekretnina, prihoda od zakupa javne gradske površine, naknada za koncesije, naknada za zadržavanje nezakonito izgrađene zgrade u prostoru te prihoda od kamata.

**Grupa 65-Prihodi od upravnih i administrativnih pristojbi, pristojbi po posebnim propisima i naknadama** planirani su u iznosu od 678.143,00 eura a odnose se na: administrativne prihode, prihode po posebnim propisima( vodni doprinos, doprinos za šume, boravišna pristojba, pravo služnosti), prihod od komunalnog doprinosa i komunalne naknade.

**Grupa 66-Prihodi od prodaje proizvoda i roba te pruženih usluga** planirani su u iznosu od 10.000,00 eura te se odnose na prihod od pruženih usluga Hrvatskih voda.

**Grupa 68-Kazne, upravne mjere i ostali prihodi** planiraju se u iznosu od 11.860 eura a obuhvaćaju prihode od kazni, povrate u proračun te ostale prihode.

**Grupa 683-Vlastiti prihodi i primici proračunskih korisnika iznose** 506.934,00 eura a sastoji se od planiranih prihoda proračunskih korisnika Grada Otoka a to su Otočka razvojna agencija, Dječji vrtić Pupoljak te Gradska knjižnica Otok.

**Grupa 7- Prihodi od prodaje nefinancijske imovine** planirani su u iznosu od 145.000,00 eura, a sastoje se od prihodi od prodaje državnog poljoprivrednog zemljišta te prihoda od prodaje građevinskog zemljišta.

**RASHODI I IZDACI**

Planirani rashodi i izdaci proračuna Grada Otoka u 2024.g. iznose 5.766.991,00 eura.

**GRUPA 31- rashodi za zaposlene** planirani su u iznosu od 496.463,00 eura a odnose na rashode za zaposlene u upravnim tijelima Grada i na proračunske korisnike Grada Otoka za dio koji se financira iz sredstava Grada.

**Grupa 32- materijalni rashodi** planirani su u iznosu od 1.455.292,00 eura a odnose na naknade troškova zaposlenima (troškovi službenih putovanja i naknada za prijevoz na posao i s posla) u upravnim tijelima Grada i proračunskih korisnika, uredski materijal,materijal za čisćenje i održavanje, energiju (režijski troškovi), materijal i dijelovi za tekuće i investicijsko održavanje, usluge telefona, usluge tekućeg i investicijskog održavanja, promidžbe i informiranja, komunalne usluge, najamnine i zakupnine, zdravstvene i veterinarske usluge, intelektualne usluge i ostale usluge. Ostali rashodi se odnose na troškove za radpredstavničkih tijela, povjerenstva i slično, reprezentaciju, pristojbe, naknade i troškove protokola.

**Grupa 34- financijski rashodi** planirani su u iznos od 20.209,00 eura te se odnose na bankarske usluge i usluge platnog prometa

**Grupa 35- subvencije** planirane su u iznosu od 30.394,00 eura a odnose se subvencije poljoprivrednicima i obrtnicima.

**Grupa 36- pomoć unutar općeg proračuna**-planirane su u iznosu od 820.190,00 eura potpora se odnosi na potpore proračunskim korisnicima Grada Otoka

**Grupa 37**-**naknade građanima i kućanstvima na temelju osiguranja i druge naknade** planirane su u iznosu od 234.317,00 eura a odnose se na troškove gradskog i međugradskog prijevoza učenika, naknade građanima i kućanstvima , jednokratne novčane pomoći, socijalne pomoći, troškova stanovanja i obrazovanja.

**Grupa 38**-**Ostali rashodi planirani** su u iznosu od 397.534,00 eura a donacije se odnose na udruge građana, političke stranke, financiranje vatrogastva , kapitalne donacije crkvama te tekuće donacije školama.

**Grupa 41-rashodi za nabavu neproizvedene materijalne imovine** planirani su u iznosu od 1.327,00 eura a odnose se na su troškovi kupnje zemljišta.

**Grupa 42**- **rashodi za nabavu proizvedene dugotrajne imovine planirani su u iznosu od 1.472.884,00 eura a** odnose se na izgradnju objekta te nabavu, rekonstrukciju i modrenizaciju postrojenja i opreme.

**Grupa 43- rashodi za nabavu plemenitih metala i ostalih pohranjenih vrijednosti** planirani su u iznosu od 1.500,00 eura a odnose se na troškovi za nabavu knjiga i umjetničkih djela.

**Grupa 45- rashodi za dodatna ulaganja na nefinancijskoj imovini** planirani su u iznosu od 76.545,00 eura a odnose se na povećanje vrijednosti građevinskih objekata.

Rashodi proračunskih korisnika planirani su u iznosu od 430.336,00 eura.

Izdaci za financijsku imovinu i otplate zajmova iznose 330.000,00 eura.

**RASHODI I IZDACI**

***UPRAVNI ODJEL ZA KOMUNALNO GOSPODARSTVO I PRAVNE POSLOVE***

Upravni odjel za komunalno gospodarstvo, poljoprivredu i pravne poslove obavlja sljedeće upravne,stručne i druge poslove; funkcioniranje i razvitak komunalnog gospodarstva (obavljanje komunalnih djelatnosti te izgradnja i održavanje komunalnih objekata i uređaja u stanju funkcionalne ispravnosti, koordinacija rada pravnih i fizičkih osoba koje obavljaju pojedine komunalne djelatnosti); vrši pripremu i provodi programe održavanja i gradnje objekata i uređaja komunalne infrastrukture; uređenje naselja i stanovanje; provođenje komunalnog reda; uređenje prometa na području Grada; investicijsko i tekuće održavanje imovine Grada; poslove komunalnog sustava vezane uz druge propise; održavanje infrastrukture i drugih javnih prostora od interesa za Grad; poslovi praćenja stanja u prostoru i vođenje sustava prostornog uređenja te izradu pripadajućih akata; poslovi pripreme te praćenje izrade i donošenja dokumenata prostornog uređenja; upravni postupak izdavanja rješenja o komunalnom doprinosu i komunalnoj naknadi, legalizacija, korištenje javnih površina, zaštita potrošača, poslovi izrade i donošenja dokumenata prostornog uređenja; poslovi pripreme i praćenja izrade dokumenata potrebnih za realizaciju izgradnje gradskih razvojnih projekata (izrada idejnog rješenja, ishođenje lokacijske dozvole, građevinske dozvole i drugih odgovarajućih akata); poslovi pripreme i praćenja izrade stručnih podloga, studija i drugih dokumenata potrebnih za izradu prostornih planova i drugih pripadajućih akata; poslovi suradnje sa susjednim jedinicama lokalne samouprave u svezi s namjenom prostora na kontaktnim područjima Grada i susjednih jedinica lokalne samouprave te na zajedničkoj infrastrukturi; provedba upravnog postupka u području podmirenja troškova stanovanja i drugih prava u sustavu socijalne skrbi; izrada nacrta općih akata (normativna djelatnost, zastupanje Grada pred sudovima i drugim tijelima po punomoći, provedba javne nabave.

**R 103.01. GLAVA 7**: ADMINISTRATIVNO I TEHNIČKO OSOBLJE

Program obuhvaća aktivnosti kojima se izvršavaju rashodi Upravnih odjela vezani za prava iz radnog odnosa službenika i tekući rashodi za potrebe odjela.

**R. 103.08.GLAVA 8:** KOMUNALNA DJELATNOST

OPIS PROGRAMA

Program obuhvaća aktivnosti kojima se održava komunalni red u Gradu Otoku. Nastoji se ulagati u održavanje komunalne infrastrukture i djelatnosti kako bi stanovnici mogli nesmetano obavljati svoje svakodnevne aktivnosti.

Cilj programa je kroz održavanje i sanaciju komunalne infrastrukture na području Grada Otoka zadržati postojeću kvalitetu života.

R.103.08.01 ODRŽAVANJE KOMUNALNE INFRASTRUKTURE

Program obuhvaća aktivnosti kojima se poboljšava komunalna infrastruktura Grada Otoka.

Nastoji se ulagati u javnu rasvjetu kako bi sve gradske ulice imale adekvatnu javnu rasvjetu.

R 103.08.01.01ODRŽAVANJE JAVNIH POVRŠINA

Obuhvaća aktivnosti održavanja zelenih površina, uređenje parkovnih površina, hortikulturalno uređenje javnih površina, popravak igrališta, održavanje spomen obilježja Grada Otoka, nabava opreme za parkove i igrališta.

R 103.08.01.02IZGRADNJA PROMETNE INFRASTRUKTURE

Obuhvaća aktivnosti asfaltiranja javnih prometnih površina. Izgradnja ceste radi bolje prometne povezanosti.

R 103.08.01.03ODRŽAVANJE KANALSKE MREŽE I POLJSKIH PUTEVA

Obuhvaća aktivnosti održavanja kanalske mreže unutar i izvan Grada Otoka, te održavanje poljskih puteva na području radi lakšeg pristupa.

R 103.08.01.04ODRŽAVANJE JAVNE RASVJETE

Obuhvaća aktivnosti održavanja postojeće javne rasvjete u gradu.

R 103.08.01.05ODRŽAVANJE GROBLJA

Obuhvaća aktivnost uređenja i održavanja gradskih groblja na području Grada Otoka.

R 103.08.01.08NABAVKA I SUBVENCIONIRANJE KOMUNALNE OPREME

Aktivnost obuhvaća nabavku potrebne komunalne opreme radi što boljeg održavanja komunalne infrastrukture grada i stvaranja boljih uvjeta življenja. Ulaganje u komunalnu opremu koja bi olakšala svakodnevicu stanovnika Grada Otoka kroz nabavu nove opreme.

R.103.08.02 PLAN RAZVOJNIH PROGRAMA

R. 103.08.02.01IZGRADNJA SUSTAVA ODVODNJE I VODOVODNE MREŽE

Aktivnosti koje su obuhvaćene ovim programom su izgradnja kanalizacijske mreže te proširenje vodovodne mreže na području Grada.

**R. 103.14 GLAVA 14:ZAŠTITA OKOLIŠA**

R103.14.01 TEKUĆI PROGRAM

Program obuhvaća aktivnosti deratizacije i dezinsekcije na području Grada Otoka. Programom se nastoji zbrinuti i pse lutalice na gradskim ulicama kako ne bi izazvale opasnost za ljude i promet. Nastoji se provoditi programi ulaganja u edukacije gospodarenja otpadom.

Pokazatelj rezultata (ciljana vrijednost za 2024.g.)

* Uređenje mjesnih groblja Grada Otoka: dva mjesna groblja
* Rekonstrukcija prometnica na području Grada Otoka:3
* Izgradnja dječjeg igrališta:2
* Održavanje športskih objekata: 2

**UPRAVNI ODJEL ZA DRUŠTVENE DJELATNOSTI, SAMOUPRAVU I OPĆE POSLOVE**

Upravni odjel za društvene djelatnosti, samoupravu i opće poslove obavlja sljedeće upravne, stručne i druge poslove; poslovi vezani uz funkcioniranje političkoga sustava Grada, a s tim u vezi poslovi koji se odnose na rad Gradskoga vijeća i rad njegovih radnih tijela; poslovi vezani za rad i organizaciju lokalne i mjesne samouprave; poslovi vezani za unutarnje ustrojstvo gradske uprave; prijave i odjave radnika i drugi kadrovski poslovi (rješenja o prijemu u radni odnos i raspored, plan prijema u službu); poslovi prijemne kancelarije i otpreme pošte; zaštita i čuvanje arhivskog gradiva; poslovi ureda gradonačelnika i protokola, provedba upravnog postupka u području podmirenja troškova stanovanja i drugih prava u sustavu socijalne skrbi, ugostiteljstvo i turizam, zaštita i spašavanje, civilna zaštita, protupožarna zaštita, odgoj i obrazovanje, kultura, sport, društvene djelatnosti, suradnja s udrugama; poslovi pripreme i provedbe programa javnih potreba društvenih djelatnosti, upravljanje informacijama (pravo na pristup informacijama), odnosi s javnošću; ostale opće poslove gradske uprave.

R.104.04**GLAVA 4 ADMINISTRAIVNO I TEHNIČKO OSOBLJE**

Program obuhvaća aktivnosti kojima se izvršavaju rashodi Službe vezani za prava iz radnog odnosa službenika i tekući rashodi za potrebe odjela.

R.104.05**GLAVA 5:BRIGA O DJECI**

Program obuhvaća ulaganje u sufinanciranje školskog i predškolskog odgoja djece na području Grada.

R.104.05.01 PREDŠKOLSKI ODGOJ

Aktivnost obuhvaća sufinanciranje troškova vrtića djeci koja nisu upisana u Dječji vrtić Pupoljak zbog manjka mjesta u vrtiću nego polaze u druge vrtiće s područja Vukovarsko-srijemske županije.

R.104.05.01.02.03 SUFINANCIRANJE KORISNIKA DRUGIH VRTIĆA

Aktivnost obuhvaća sufinanciranja škole plivanja za djecu osnovnih škola s područja Grada Otoka.

R.104.05.02.01.01 TEKUĆI PROGRAM

Aktivnost obuhvaća ulaganje u osnovne škola u Otoku i Komletincima. Obuhvaća tekuće donacije školama te sufinanciranje projekta Eko škole.

Pokazatelji:

-broj osnovnih škola:2

R.104.06**. GLAVA 6: JAVNE POTREBE U ŠPORTU I REKREACIJI**

Program obuhvaća aktivnosti kojima se izvršavaju rashodi za javne potrebe u sportu u 2024.godini. Aktivnosti obuhvaćaju rad sportskih udruga na području Grad Otoka. Tim aktivnostima se nastoji poboljšati životni standard stanovnika Grada Otoka. Nastoji se promovirati zdrav način života te uključivanje što većeg broja djece u sportske aktivnosti na području Grada Otoka.

**CILJ PROGRAMA**

Poticanje razvoja sporta u Gradu Otoku, ulaganje u razvoj mlađih sportaša radi stvaranja široke kvalitativne osnove kao uvjeta daljnjeg napretka. Sačuvati dostignuta kvaliteta sporta na području Grada. Veća skrb o školovanju stručnih kadrova i unaprjeđenju stručnog rada, poticanje uključivanja u sport što većeg broja građana, osobito djece i mladeži.

R.104.06.01TEKUĆI PROGRAM

Obuhvaća ulaganje u sportske udruge na području Grada kako bi nesmetano mogle ulagati u djecu i promovirati zdrav način života.

Nastoji se ulagati u infrastrukturu i uređenje stadiona kako bi mogli usavršavati svoje talente i znanja.

Pokazatelji:

-broj sportskih udruga na području Grada Otoka:23

-uređenje klupskih prostorija:2

-uređenje stadiona:1

R.104.07**GLAVA 7:JAVNE POTREBE U KULTURI I INFORMIRANJU**

R.104.07.01 TEKUĆI PROGRAM

Program obuhvaća aktivnosti kojima se izvršavaju rashodi za javne potrebe u kulturi i informiranju u okviru 2023.godine. Ovim programom je obuhvaćeno 6 aktivnosti.

CILJ PROGRAMA

Unaprjeđenje životnog standarda stanovnika, kulturno uzdizanje i uključivanje mladih u kulturni život grada Otoka, organiziranje kulturnih manifestacija ( Otočko proljeće, Sajam kulena, Moto susret, Festival glumca, lutkarsko proljeće, komemoracije, Božićni sajam te doček nove godine), prezentacija i interpretacija života i rada Josipa Lovretića, tradicijska kuća Komletinci, informiranje javnosti o radu Gradske uprave, Otočki list.

R.104.07.01.01 MANIFESTACIJE

Obuhvaća održavanje raznih manifestacija na području Grada Otoka kao što su izdaci za festival glumca, organiziranje ljetnog kina u Otoku te lutkarsko proljeće.

R.104.07.01.01.04 KOMEMORACIJE

Obuhvaća aktivnosti obilježavanja komemoracija u Otoku i Komletincima. Sjećanje na žrtve rata koje su nesebično dale svoj život za obranu države.

R.104.07.01.01.06 PROSLAVA NOVE GODINE I BOŽIĆNI SAJAM

Obuhvaća aktivnosti proslave Nove Godine i božićnog sajma.

R.104.07.01.04.INFORMIRANJE

Obuhvaća aktivnosti promidžbe i informiranja te održavanja web stranice. Izrada otočkog lista te filma za obilježavanje Dana Grada.

R.104.07.01.06 PROGRAM I PROJEKTI OD INTERESA ZA GRAD OTOK

Program obuhvaća tekuće donacije braniteljskim udrugama i udrugama iz kulture te jednokratne potpore udrugama po programu za ostale namjene.

R 104.08**GLAVA 8: TEKUĆI PROGRAM OSTALE NAKNADE**

Program obuhvaća aktivnosti potpore za rad Crvenog križa i službu traženja.

R.104.09.**GLAVA 9: SOCIJALNA SKRB**

PROGRAM: SUFINANCIRANJE TROŠKOVA STANOVANJA

OPIS PROGRAMA

Program obuhvaća aktivnosti kojima se izvršavaju rashodi Upravnog odjela u 2023 .godini. Za izvršenje programa planirane su 3 aktivnosti:

Aktivnost: Pomoć obiteljima i kućanstvima

-jednokratna naknada za novorođenče

-jednokratna naknada socijalno ugroženim obiteljima

-Božićnice umirovljenicima

-Uskrsnice umirovljenicima

-financiranje smještaja i prehrane učenika u đačke domove

-drugi oblici naknade od interesa za Grad

R.104.10 RAZVOJ ZAJEDNICE

Obuhvaća aktivnosti sufinanciranje cijene prijevoza učenika osnovnih i srednjih škola te tekuće donacije vjerskim zajednicama.

R.104.10.02.02 POLITIČKE STRANKE

Obuhvaća aktivnosti donacije političkim zajednicama što je zakonska obveza Grada.

R.104.11**GLAVA 11: SUSTAV CIVILNE ZAŠTITE**

Program obuhvaća aktivnosti kojima se izvršavaju rashodi Upravnog odjela vezani za opremanje specijalističkih timova civilne zaštite, kao i skupne opreme, kao i vježbe operativnih snaga i timova civilne zaštite. Nastoji se osigurati adekvatna oprema za zaštitu od elementarnih nepogoda i suzbijanje pandemije na području Grada Otoka kako bi stanovništvo bilo sigurno.

Cilj ove aktivnosti je nesmetani rad specijalističkih timova civilne zaštite i osigurati opremu i sredstva za provedbu vježbi operativnih snaga civilne zaštite.

R.104.11.01.01 TEKUĆI PROGRAM

Program obuhvaća tekuće i kapitalne donacije dobrovoljnom društvu Komletinci.

R.104.13.01. OPREMANJE SPORTSKE INFRASTRUKTURE

Program obuhvaća opremanje sportske građevine Nk Otok. Podrazumijeva ulaganje u opremu i infrastrukturu kluba što pridonosi boljem provođenju natjecateljskih aktivnosti.

**UPRAVNI ODJEL ZA FINANCIJE I GOSPODARSTVO**

Upravni odjel za financije, gospodarstvo i poljoprivredu obavlja sljedeće upravne, stručne i druge poslove; poslovi planiranja, izrade i praćenja izvršenja Proračuna Grada; poslovi vođenja knjigovodstva te vođenja platnog prometa putem računa Grada; izrada kvartalnog, polugodišnjeg i godišnjeg izvještaja o izvršenju Proračuna; izrada plana nabave i izvješća o nabavi; vođenje registra ugovora; izrada ostalih zakonom propisanih izvještaja; nadzor proračunskih korisnika; vođenje evidencija gradske imovine; vođenje poslova osiguranja imovine; poslovi obračuna plaća radnika gradske uprave i izrada mjesečnih i godišnjih izvješća o radnicima i izvršenim isplatama; poslovi naplate gradskih prihoda uključujući i prisilnu naplatu; uspostavljanje, razvijanje i koordiniranje sustava financijskog upravljanja i kontrole; utvrđivanje i obračun šteta od elementarnih nepogoda i raspodjela sredstava pomoći, raspolaganje gradskom i državnom imovinom povjerenom Gradu na raspolaganje, stručni i drugi poslovi vezani za razvoj gospodarstva i poljoprivrede na području Grada, financijsko praćenje izvršenja provedbe EU projekata.

R.105.01.**GLAVA 1:ADMINISTRATIVNO I TEHNIČKO OSOBLJE**

Program obuhvaća aktivnosti kojima se izvršavaju rashodi Upravnog odjela vezani za prava iz radnog odnosa službenika i tekući rashodi za potrebe odjela.

R.105.02.**GLAVA 2: KRATKOROČNI KREDIT**

Program obuhvaća obvezu vračanja kratkoročnog kredita Grada kojim se grad zadužio zbog podmirivanja troškova elementarne nepogode koja se dogodila na području našeg Grada.

R.105.03**GLAVA 3: JAVNI RADOVI**

R.105.03.01. TEKUĆI PROGRAM

Program obuhvaća rashode plaća djelatnika na Javnim radovima te ostale troškove koji su time obuhvaćeni.

R.105.04.**GLAVA 4: GOSPODARENJE GRADSKOM IMOVINOM**

R.105.04.01. TEKUĆI PROGRAM

Program obuhvaća aktivnosti gospodarenja gradskom imovinom. To obuhvaća rekonstrukciju igrališta s umjetnom travom u Otoku te planove i projektnu dokumentaciju za buduće projekte.

R.105.04.02.01. KAPITALNA ULAGANJA U OBJEKTE, OPREMU I ZEMLJIŠTE

Aktivnost obuhvaća rekonstrukcije staza na groblju u Otoku, uređenje doma kulture i opremanje te računalnu opremu.

R.105.05**GLAVA 5: GRADSKI RAZVOJ**

Program obuhvaća aktivnosti subvencije poduzetnicima i poljoprivrednicima te tekuće donacije za LAG.